पाठ 6
इसहाकाचा जन्म
शिक्षक मार्गदर्शिका  ·  आनंदाची बातमी रविवार शाळा पाठ
	चित्रे
	8

	उद्देश
	इसहाकाच्या जन्माची गोष्ट सांगणे. देवाने अब्राहामाला वचन दिले की त्याच्याद्वारे सर्व राष्ट्रांना आशीर्वाद मिळेल कारण त्याच्या कुटुंबातून एक तारणारा येणार होता हे शिकवणे.

	शिक्षकाची तयारी
	हा पाठ तयार करताना तुमच्यासाठी आणि तुमच्या विद्यार्थ्यांसाठी देवाचा आशीर्वाद मागा. मग उत्पत्ती 17:15-19; 18:1-15; 21:1-8 आणि पाठ योजना वाचा व अभ्यासा.

	पाठांतर वचन
	उत्पत्ती 12:3
जे तुला आशीर्वाद देतात त्यांना मी आशीर्वाद देईन ….
आणि तुझ्याद्वारे मी सर्व राष्ट्रांना आशीर्वाद देईन.



पाठ योजना
प्रस्तावना
ज्यांना बाळाची अपेक्षा करणाऱ्या स्त्रिया माहीत आहेत त्यांना हात वर करायला सांगा. त्यांच्या बहिणी किंवा आया कदाचित गर्भवती असतील.
बाळाची अपेक्षा करणारी आजी कोणाला माहीत आहे ते वर्गाला विचारा.
एखादी तरुण आजी असू शकेल पण फार नाहीत.
विचारा, “90 वर्षांच्या स्त्रीला पहिले बाळ होऊ शकेल असे तुम्हांला वाटते का?” जैविक तपशिलांत न जाता, त्या वयात स्त्री खूप वृद्ध असते हे वास्तव स्पष्ट करा.
पाठातील मुख्य मुद्दे
	1.चित्र 8 दाखवा। अब्राहाम, सारा आणि इसहाक यांच्याकडे लक्ष वेधा. अब्राहाम आणि सारा इसहाकाचे आईवडील आहेत. अब्राहाम आणि सारा यांच्याविषयी असामान्य काय आहे ते विचारा. त्यांचे केस पांढरे आहेत. सारा 90 वर्षांची होती आणि अब्राहाम 100 वर्षांचा. इसहाक हे त्यांचे पहिले मूल होते.
	2.देवाने अब्राहामाला सांगितले की साराला मूल होईल तेव्हा सारा हसली. देवाने अब्राहामाला मोठे आणि महत्त्वाचे कुटुंब देण्याचे वचन दिले, उत्प. 17:6.
पाठांतर वचन म्हणा.
	3.उत्प. 18:1-15 ची गोष्ट सांगताना चित्र 8 बाजूला ठेवा. एके दिवशी अब्राहाम आपल्या तंबूच्या दारात बसला होता. अब्राहामाने 3 पाहुणे येताना पाहिले इत्यादी.
	4.अब्राहामाने पाहुण्यांची काळजी कशी घेतली ते सांगा.
	5.पाहुण्यांपैकी एकाने सांगितले की साराला मुलगा होईल.
	6.सारा ऐकून हसली - ती खूप वृद्ध होती..
	7.देव अब्राहामाशी बोलला - देवाला काहीही कठीण नाही.
	8.चित्र 8 पुन्हा दाखवा. इसहाकाचा जन्म झाला तेव्हा सर्व जण खूप आनंदी झाले. इसहाकाने आईचे दूध सोडले तेव्हा अब्राहामाने मेजवानी दिली.
उजळणी
पाठ थोडक्यात पुन्हा सांगा आणि यावर भर द्या की अब्राहाम देवाचा मित्र होता. देवाने अब्राहामाला अनेक प्रकारे आशीर्वाद दिला. तो देवाच्या लोकांचा पिता झाला. देव नेहमी आपली वचने पाळतो.
इसहाकाच्या जन्मानंतर सुमारे 2,000 वर्षांनी देवाने आपला पुत्र येशू ख्रिस्त पृथ्वीवर पाठवला. तो सर्व लोकांसाठी तारणारा म्हणून अब्राहाम आणि इसहाकाचा वंशज म्हणून जन्मला. पाठांतर वचन आपला तारणारा होण्यासाठी तो आला तेव्हा सर्व राष्ट्रांना आशीर्वाद देण्याविषयी बोलते.
आपला प्रतिसाद
पाळल्या गेलेल्या वचनांची काही उदाहरणे देण्यास वर्गाला सांगा. उदाहरणार्थ, तुम्ही पुढच्या वर्गात गेलात तर तुम्हांला नवा शाळेचा गणवेश घेऊन देण्याचे तुमच्या वडिलांनी वचन दिले. तुम्ही पुढच्या वर्गात गेलात म्हणून तुम्हांला नवा गणवेश मिळाला. देवाची वचने खूप मोठी असतात. तो ती नेहमी पाळतो. आपण आपली वचने अनेकदा मोडतो. पाठांतर वचनात नमूद केलेले वचन देवाने पाळले.
पाठांतर वचन शिकवा

